Utlysning av kandidater til Kulturlandskapsprisen 2022

Landbruksavdelingen hos Statsforvalteren i Trøndelag ønsker kandidater til "Kulturlandskapsprisen 2022".

Kulturlandskapsprisen 2022 deles ut til den eller de som gjør en ekstraordinær innsats for jordbrukets kulturlandskap i Trøndelag.

Prisen består av diplom og pengegave på 20.000 kroner.

* God ivaretakelse og skjøtsel av kulturlandskapet, kulturminner og biologisk mangfold
* Opplevelsesverdi og tilgjengelighet
* Landbruksdriften må ivareta produksjon, dyrevelferd, og miljøhensyn på en god måte
* Fortrinnsvis være registrert som jordbruksforetak og motta produksjonstilskudd

*Ved utvelging av kandidat vil det i år spesielt bli lagt vekt på kandidatens innsats for vannmiljø og jordhelse - med fokus på god agronomi.*

**Forslag på kandidater**

Forslag på kandidater til kulturlandskapsprisen sendes Statsforvalteren innen 1. september. Statsforvalteren innstiller kandidater til prisen for «fagråd jordbruk\*», som velger prisvinner.

Prisen blir utdelt på landbrukskonferansen i Trøndelag i januar 2023.

*\*Fagråd jordbruk består av ei faggruppe opprettet av Statsforvalteren i Trøndelag og er sammensatt av Trøndelag Bondelag, Nord- og Sør- Trøndelag Bonde- og småbrukarlag, Nord- og Sør-Trøndelag Sau og geit, Norsk landbruksrådgivning Trøndelag, Fylkeskommunen i Trøndelag, Statsforvalteren i Trøndelag, NIBIO, representanter fra kommunene i Trøndelag*